cyanic-selkie/wikianc huggingface dataset:
সংসার (বৌদ্ধধর্ম)
মনস্তাত্ত্বিক ব্যাখ্যা
পল উইলিয়ামস গেথিনের "মহাজাগতিকতা ও মনোবিজ্ঞানের সমতুল্যতার নীতি" সম্পর্কে গেথিনের পরামর্শকে স্বীকার করেছেন, কিন্তু মন্তব্য করেছেন যে গেথিন বৌদ্ধ সৃষ্টিতত্ত্বের উপর জোর দিচ্ছেন না প্রকৃতপক্ষে মন বা মনোবিজ্ঞানের বর্তমান বা সম্ভাব্য অবস্থা। বৌদ্ধ সৃষ্টিতত্ত্বের রাজ্যগুলি প্রকৃতপক্ষে পুনর্জন্মের রাজ্য। অন্যথায় পুনর্জন্ম সর্বদা মানব রাজ্যে থাকবে, বা কোনও পুনর্জন্ম হবে না। এবং এটি ঐতিহ্যগত বৌদ্ধধর্ম নয়, উইলিয়ামস বলেন।
এই ব্যাখ্যার প্রাক-আধুনিক রূপ চীনের তিয়ানতাই দর্শনের প্রতিষ্ঠাতা ঝিইয়ের দৃষ্টিতে দেখা যায়। লিনজির রেকর্ড, পাঠ্য যা ৯ম শতাব্দীর চ্যান শিক্ষক লিনজি ইক্সুয়ানকে আরোপিত করা হয়েছে, এটিও এই দৃষ্টিভঙ্গি উপস্থাপন করে যে তিনটি রাজ্যের উৎপত্তি মনের মাধ্যমে।
কৈরি কা দো পেঁয়াজা
রন্ধনপ্রণালী
কৈরি কা দো পেঁয়াজা বানানোর জন্যে প্রথমে একটি পাত্রে পেয়াজ, মাংস, লবণ, হলুদ গুড়া, আদা বাটা, লাল মরিচের গুড়া, তেল ও অল্প পানি একসাথে ভালো করে মিশিয়ে ১৫ মিনিটের জন্যে রেখে দিতে হবে। এরপর এই মিশ্রণকে কষাতে হবে অল্প আঁচে। মাংসটা কিছুটা সিদ্ধ হয়ে আসলে কাঁচা আমগুলো এরমধ্যে মিশিয়ে আরও কিছুক্ষণ রান্না করে তুলে ফেলতে হয়। পরিবেশনের আগে ধনিয়া পাতা কুচি ও কাঁচা মরিচ কুচি উপরে ছিটিয়ে দিয়ে পরিবেশন করা হয়। অনেকে মাংস ছাড়াও সবজি দিয়ে এই দো পেঁয়াজা বানিয়ে থাকেন।
মেহরিন রাহিল
মেহরিন রাহিল ( উর্দু/) একজন পাকিস্তানি মডেল, অভিনেত্রী। তিনি পারিবারিক প্রতিষ্ঠান আর-ভিশনের ব্যবস্থাপনা পরিচালক এবং উপস্থাপিকা যিনি পাকিস্তানি চলচ্চিত্র এবং ধারাবাহিকেও কাজ করেন।
তিনি মেরি জাত জাররা-ই-বেনিশান, দস্তান, মাস্তানা মাহি, আশক এবং জিন্দেগি গুলজার হ্যায়-তে প্রধান প্রধান চরিত্রে অভিনয়ের জন্য সর্বাধিক পরিচিত। তিনি ২০১১ সালে জাওয়াদ আহমাদের ভিরসা চলচ্চিত্রে আত্মপ্রকাশ করেন। ২০১৩ সালে তিনি একজন ব্রিটিশ পরিচালক স্টিভেন ডিন মুর পরিচালিত তামান্না চলচ্চিত্রে অভিনয় করেন।
প্রাথমিক জীবন
মেহরিন রাহিল অভিনেত্রী ও সমাজকর্মী সিমি রাহিলের মেয়ে। তার ভাই দানিয়াল রাহেলও একজন মডেল-অভিনেতা। তিনি লাহোর গ্রামার স্কুল এবং লাহোর কলেজ অফ আর্টস অ্যান্ড সায়েন্সে পড়াশোনা করেন এবং পরে লন্ডনে নৃত্য, নাটক এবং স্ক্রিপ্ট রাইটিংয়ের ডিপ্লোমার জন্য যান।
কর্মজীবন
৮ বছর বয়সে মেহরিন রাহিল মডেল হিসাবে তার কর্মজীবন শুরু করেছিলেন। তিনি আইসিআই, হেড অ্যান্ড শোল্ডার্স, প্যানটিন, লিপটন, টেলিনর, উফোন, পিটিসিএল এবং সুপার বিস্কুটের বিজ্ঞাপনে অভিনয় করেছেন।
বোকো হারাম বিদ্রোহ
বোকো হারামের প্রাথমিক বিদ্রোহ ব্যর্থ হয় এবং এর প্রতিষ্ঠাতা নেতা মোহাম্মদ ইউসুফকে নাইজেরিয়ার বাহিনী ধরে নিয়ে গিয়ে হত্যা করে। তিনি ২০০১ সালে বোকো হারাম নামে পরিচিত সংগঠনটি প্রতিষ্ঠা করেছিলেন। নাইজেরিয়ার সামরিক বাহিনী তাকে তার শ্বশুরবাড়ি থেকে গ্রেপ্তার করে এবং পরবর্তীতে নাইজেরীয় পুলিশের কাছে হস্তান্তর করে এবং তারা ইউসুফকে হত্যা করে। তিনি চার স্ত্রী এবং ১২ সন্তান রেখে যান। তাদের মধ্যে একজন ছিলেন আবু মুসাব আল-বারনাভি, যিনি ২০১৬ সালে এই দলটির নেতৃত্বে আসেন। এর ফলে দলটিতে একটি বিদ্রোহ শুরু করে এবং বিদ্রোহী কমান্ডার ও সাবেক আমির আবু বকর শেকাউ প্রাধান্য অর্জন করতে সক্ষম হন। এর পর আবু বকর শেকাউ বিদ্রোহের ডি ফ্যাক্টো নেতা হয়ে ওঠেন এবং নাইজেরীয় সরকারকে উৎখাত করার পরিবর্তে বোকো হারামের বিভিন্ন দলকে একে অপরের সাথে লড়াই করা থেকে বিরত রাখেন। আল-কায়েদা ও আল-শাবাবসহ অন্যান্য জিহাদি সংগঠন দ্বারা সমর্থিত শেকাউয়ের যুদ্ধ কৌশলগুলি চরম বর্বর এবং বেসামরিক নাগরিকদের সুস্পষ্ট লক্ষ্যবস্তুতে পরিণত করে।
২০০৯ সালে তাদের নেতা মোহাম্মদ ইউসুফ ও দলটির সদস্যদের নির্মম হতাহতের পর বিদ্রোহীরা ক্রমশ আক্রমণাত্মক হয়ে ওঠে এবং উত্তর-পূর্ব নাইজেরিয়ার বিশাল এলাকা দখল করতে শুরু করে। ২০১৪ সালে ১০,৮৪৯ জন মারা যাওয়ার সাথে সাথে সহিংসতা নাটকীয়ভাবে বৃদ্ধি পায় এবং বোকো হারাম তার অঞ্চলগুলি ব্যাপকভাবে প্রসারিত করে।  এর ফলে সাব সাহারান আফ্রিকার অন্যান্য দেশ সাহায্য করতে এগিয়ে এলে এই বিদ্রোহ প্রতিবেশী দেশ ক্যামেরুন, চাদ, মালি ও নাইজারে ছড়িয়ে পড়ে। এদিকে ২০১৫ সালের মার্চে বোকো হারাম ইসলামিক স্টেটের পশ্চিম আফ্রিকা প্রদেশ ( আইএসডব্লিউএপি) হয়ে উঠার সাথে সাথে শেকাউ জিহাদিদের মধ্যে তার আন্তর্জাতিক অবস্থান উন্নত করার চেষ্টা করেন।
২০১০ এর দশকের মাঝামাঝি সময়ে নিহত ও হতাহতের পরিসংখ্যানে বোকো হারাম বিদ্রোহ বিশ্বের সহিংস বিদ্রোহগুলির শীর্ষে ছিল।  ২০১৩ সালে নাইজেরীয় সরকার ও বোকো হারামের মধ্যে সংলাপ নিশ্চিত করার জন্য তৎকালীন রাষ্ট্রপতি বোকো হারাম সম্প্রদায়কে সাধারণ ক্ষমা প্রদানের জন্য একটি কমিটি গঠন করেন।  সাধারণ ক্ষমার মধ্যে বোকো হারাম যোদ্ধাদের ক্ষমা মঞ্জুর করাও অন্তর্ভুক্ত ছিল। তবে গোষ্ঠীটি একটি অডিও সম্প্রচারের মাধ্যমে সাধারণ ক্ষমা প্রত্যাখ্যান করে। তারা দাবি করে যে, তারা দুর্নীতি ও বৈষম্য মিটিয়ে নাইজেরিয়ায় একটি ইসলামি রাষ্ট্রগঠনের জন্য লড়াই করছে এবং এটি অর্জিত না হওয়া পর্যন্ত তারা লড়াই করে যাবে। তারা নয়, বরং সরকারই মুসলমানদের বিরুদ্ধে নৃশংসতা করছে।
২০২১ সালের মে মাসে ISWAP সাম্বিসা বনে বোকো হারাম যোদ্ধাদের ওপর আক্রমণ করে ঘাঁটিটি দখল করে এবং বোকো হারামের নেতা আবুবকর শেকাউ নিজের গ্রেফতার এড়াতে একটি আত্মঘাতী ভেস্ট ব্যবহার করে যুদ্ধের সময় নিহত হন বলে বিরোধীরা দাবি করে। তারপর আগস্টে ISWAP এর প্রধান কমান্ডার আবু মুসাব বারনাভিও নিহত হন বলে রিপোর্ট করা হয়। শেকাউয়ের মৃত্যুর পর বোকো হারাম যোদ্ধাদের অনেক সদস্য আত্মসমর্পণ করে এবং অন্যরা ISWAP এ চলে যায়। নাইজেরিয়ার প্রতিরক্ষা বাহিনীর মতে, ২০২২ সালের ৫ এপ্রিল পর্যন্ত মোট ৫১,১১৪ জন বিদ্রোহী ও তাদের পরিবার আত্মসমর্পণ করে। এদের মধ্যে ১১,৩৯৮ জন পুরুষ, ১৫,৩৯১ জন মহিলা ও ২৪,৩৩৫ জন শিশু রয়েছে।
নাইজেরিয়ার রাষ্ট্রত্ব
সোকোতা খিলাফত ও অন্যান্য ইসলামি রাজ্যগুলিকে পরাজিত করে নাইজেরিয়ায় ঔপনিবেশিক ব্রিটিশ শাসন প্রতিষ্ঠিত হওয়ার প্রায় এক দশক পরে ১৯১৪ সালে উত্তর ও দক্ষিণ নাইজেরিয়ার স্বতন্ত্র রাজ্য ও আমিরাতগুলি একত্র করে একটি মাত্র দেশ গঠন করা হয়। প্রথম বিশ্বযুদ্ধের পর জার্মানি তার উপনিবেশ অঞ্চলগুলো হারায়; যার মধ্যে একটি ছিল ক্যামেরুন। তখন ক্যামেরুন ফরাসি ও ব্রিটিশ অংশে বিভক্ত হয়ে যায়। ১৯৬১ সালে একটি গণভোটের পর দক্ষিণ ক্যামেরুনের জনগণ ফরাসি ক্যামেরুনের অধীনে থেকে যাওয়ার পক্ষে  ভোট দেয় এবং উত্তর ক্যামেরুন  নাইজেরিয়ায় যোগদানের সিদ্ধান্ত নিয়ে। এর ফলে নাইজেরিয়ার উত্তরাঞ্চলে মুসলিম জনসংখ্যা ব্যাপক হারে বৃদ্ধি পায়। এই অঞ্চলটি বর্তমান উত্তর-পূর্ব নাইজেরিয়ার অংশ এবং এটি বিদ্রোহ দ্বারা প্রভাবিত অঞ্চলসমূহের একটি বড় অংশ নিয়ে গঠিত।
নাইজেরিয়ায় প্রাথমিক ধর্মীয় সংঘাত
১৯৫৩ সাল থেকে মুসলমান ও খ্রিস্টান সমাজের মধ্যে আর্থিক বৈষম্যসহ একাধিক রাজনৈতিক সমস্যার জেরে নাইজেরিয়ায় ধর্মীয় সংঘাত শুরু হয় এবং আস্তে আস্তে তা গোটা অঞ্চলে ছড়িয়ে পড়ে।
মাইতাৎসিন
১৯৭০ এর দশকের শেষের দিকে এবং ১৯৯০ এর দশকের গোড়ার দিকে মাইতাৎসাইন (মোহাম্মদ মারওয়া) ও তার অনুসারী ইয়ান তাতসিনের নেতৃত্বে নাইজেরিয়ায় একটি বড় ইসলামী বিদ্রোহ হয় এবং এতে কয়েক হাজার মানুষ মারা যায়। ১৯৯০ সালে মাইতাৎসিনের মৃত্যুর পরেও আন্দোলন আরো পাঁচ বছর অব্যাহত ছিল।
একই দশকে নাইজেরিয়ার তৎকালীন সামরিক শাসক জেনারেল ইব্রাহিম বাবানগিদা মুসলিম সংখ্যাগরিষ্ঠ দেশ হওয়ায় নাইজেরিয়াকে ওআইসির নথিভুক্ত করেন। এর ফলে দেশে বিশেষ করে খ্রিস্টান সম্প্রদায়ের মধ্যে ধর্মীয় উত্তেজনা বেড়ে যায়।
শরিয়া প্রতিষ্ঠা
1৯৯৯সালে নাইজেরিয়ায় গণতন্ত্রের প্রত্যাবর্তনের পর থেকে দেশটির ৯টি মুসলিম-সংখ্যাগরিষ্ঠ রাজ্যে এবং ৩টি মুসলিম-বহুত্ব রাজ্যের কিছু অংশে দেওয়ানি ও ফৌজদারি আইনসহ শরিয়া আইন প্রতিষ্ঠিত হয়। এর পরে শরিয়া ব্যবস্থায় সংখ্যালঘু মুসলিমদের আইনি মর্যাদা নিয়ে বিতর্ক তৈরি হয় এবং শীঘ্রই মুসলিম-খ্রিস্টান দাঙ্গা শুরু হয়।
প্রাথমিকভাবে নাইজেরিয়ার উত্তরাঞ্চলীয় ইসলামি রাজ্যগুলিতে বিভিন্ন মুসলিম গোষ্ঠী ও জনসংখ্যা বিদ্যমান, যারা দেশব্যাপী শরিয়া আইন প্রবর্তনের পক্ষে। এই বিশাল জনসংখ্যার দাবিগুলি কমপক্ষে আংশিকভাবে ১২টি রাজ্যে নাইজেরীয় ফেডারেল সরকার কর্তৃক ১৯৯৯ সালে সমর্থন করা এবং প্রথমত জামফারা রাজ্যে শরিয়া প্রবর্তিত হয়। জামফারা রাজ্যের গভর্নর আহমাদ রুফাই সানির তৎপরতায় এই বাস্তবায়ন সম্পাদিত হয়।
ব্লাসফেমি ও ধর্মত্যাগ
নাইজেরিয়ার ছত্রিশটি রাজ্যের মধ্যে ১২টি রাজ্যের প্রধান ধর্ম হিসেবে সুন্নি ইসলাম রয়েছে। ১৯৯৯ সালে সেই রাজ্যগুলি শরিয়া আদালতের পাশাপাশি কাস্টমারি আদালত বেছে নেয়। একটি শরিয়া আদালত ব্লাসফেমিকে মৃত্যুদন্ডসহ বেশ কয়েকটি শাস্তির যোগ্য হিসাবে বিবেচনা করতে পারে। অনেক মুসলিম প্রধান রাজ্যে ইসলাম থেকে অন্য ধর্মে ধর্মান্তরিত করা বেআইনি এবং প্রায়শ একটি মূলধর্মী অপরাধ ।
জনসংখ্যার ভারসাম্য
জনসংখ্যা ও ধর্মের উপর নাইজেরিয়ার একটি সমীক্ষা অনুসারে মুসলমানরা মোট জনসংখ্যার ৫০.৫% এবং মুসলমানরা প্রধানত দেশের অনুন্নত ও অবহেলিত উত্তরাঞ্চলে বাস করে। নাইজেরিয়ার মুসলমানদের অধিকাংশই সুন্নি। এরপর খ্রিস্টানরা দ্বিতীয় বৃহত্তম ধর্মীয় গোষ্ঠী এবং মোট জনসংখ্যার ৪৮.২%। তারা দেশের মধ্য ও দক্ষিণাঞ্চলে বসবাস করে। রাজনৈতিক বিতর্ক এড়ানোর কারণে ২০০৬ সালে নাইজেরিয়ার আদমশুমারিতে ধর্মের প্রশ্নগুলি বাদ দেওয়া হয়েছিল।
ডডেলধুরা জেলা
ডডেলধুরা জেলা(डडेलधुरा जिल्ला), হচ্ছে নেপালের সুদূর পশ্চিমাঞ্চল বিকাস ক্ষেত্রের মহাকালী অঞ্চলের একটি জেলা। এই জেলার আয়তন । ডডেলধুরা হচ্ছে এই জেলার সদরদপ্তর। ২০০১ সালের আদমশুমারি অনুসারে এ জেলার লোকসংখ্যা হচ্ছে ১২৬,১৬২ জন এবং ২০১১ সালের আদমশুমারি অনুযায়ী এ জেলার লোকসংখ্যা ১৪২,০৯৪ জন।
অক্ষরিত
অক্ষরিত হল ম্যাডর‍্যাট গেমস প্রাইভেট লিমিটেড দ্বারা তৈরি এবং বাজারজাত করা ভারতীয় ভাষাগুলির জন্য প্রথম শব্দের খেলা। এটি হিন্দি ভাষার উপর ভিত্তি করে তৈরি হয়েছে। এটি কিছুটা শব্দছক দ্বারা অনুপ্রাণিত খেলা, কিন্তু এটি নির্দিষ্টভাবে ভাষা শিক্ষা-সংক্রান্ত উদ্দেশ্যেই বিশেষভাবে তৈরি করা হয়েছে। সমগ্র ভারত জুড়ে ৩,০০০টি বিদ্যালয়ে অক্ষরিত ব্যবহার করা হয় এবং ৩,০০,০০০-এরও বেশি শিশু এটি ব্যবহার করেছে। এটি অন্যান্য ১০টি প্রধান ভারতীয় ভাষাতে, এবং সেইসাথে নকিয়ার সিম্বিয়ান৩ প্ল্যাটফর্ম এবং ইন্টেল অ্যাপআপ-এ ডিজিটাল আকারেও পাওয়া যায়। এটি মন্থন পুরস্কার পেয়েছে এবং টেকস্পার্কস ও ইঙ্কটকস-এর মত সম্মেলনে স্বীকৃত হয়েছে।
ইতিহাস
অক্ষরিত খেলাটির ধারণা করেছিলেন মনুজ ধারিওয়াল। গুয়াহাটির ইন্ডিয়ান ইনস্টিটিউট অফ টেকনোলজিতে ডিজাইনে স্নাতক ডিগ্রি নেওয়ার সময় শেষ বর্ষের নকশা প্রকল্পের জন্য তিনি এটির পরিকল্পনা করেছিলেন। ২০০৯ সালে, মনুজ কলকাতার ইন্ডিয়ান ইনস্টিটিউট অফ ম্যানেজমেন্ট দ্বারা পরিচালিত একটি ব্যবসায়িক পরিকল্পনা প্রতিযোগিতায় অক্ষরিতকে বাজারজাত করার জন্য একটি ব্যবসায়িক পরিকল্পনা উপস্থাপন করেন। এই প্রতিযোগিতায় তিনি জয়লাভ করেছিলেন। রজত এবং মধুমিতা, দুজনেই আইআইটি বোম্বে থেকে কম্পিউটার সায়েন্স এবং ইঞ্জিনিয়ারিংয়ে স্নাতক সমাধা করে অন্ধ্রপ্রদেশ রাজ্যের ঋষি ভ্যালি স্কুল-এ শিক্ষকতা শুরু করেছিলেন। তাঁরা তাঁদের নিজ নিজ কোর্স শেখানোর জন্য বেশ কয়েকটি উদ্ভাবনী খেলা তৈরি করেছিলেন। ২০০৯ সালের জানুয়ারিতে, তাঁরা তিনজন একত্রিত হয়ে, এবং ম্যাডর‍্যাট গেমস প্রাইভেট লিমিটেডকে অন্তর্ভূক্ত করে অক্ষরিতকে তাঁদের মুখ্য পণ্য হিসাবে নিয়ে আসেন। অক্ষরিতের পেটেন্টের জন্য আবেদন করা হয়েছে (পেটেন্ট নম্বর : ২৯৪/ডেল/২০১০)।
ভাষা সমূহ
অক্ষরিত, হিন্দি ছাড়া, অন্যান্য ১০টি প্রধান ভারতীয় ভাষায় পাওয়া যায়। সেগুলি হল তামিল, মালয়ালম, তেলুগু, কন্নড়, ওড়িয়া, উর্দু ভাষা, বাংলা, গুজরাটি, মারাঠি এবং পাঞ্জাবি। অক্ষরিত দুটি সংস্করণে পাওয়া যায়, ছোট এবং বড়দের, প্রতিটি ভাষার জন্য।
ছোটু অক্ষরিত (ছোট সংস্করণ)
এটি ১০ ​​বছরের কম বয়সী খেলোয়াড়দের জন্য তৈরি করা হয়েছে, একসঙ্গে ২ - ৮ জন খেলতে পারে। এটি শব্দছকের (ক্রস ওয়ার্ড) মতো করে তৈরি করা হয়েছে, যেখানে খেলোয়াড়দের শব্দ গঠনের জন্য সংশ্লিষ্ট অক্ষর টালি এবং ছকে মুদ্রিত সঠিক অক্ষরকে মেলাতে হবে। বাচ্চাদের শব্দের অর্থ মনে রাখতে সাহায্য করার জন্য প্রতিটি শব্দের সঙ্গে একটি সংশ্লিষ্ট ছবি রয়েছে। গঠিত শব্দের উপর নির্ভর করে তারা একটি ছকে সামঞ্জস্যপূর্ণভাবে অগ্রসর হয় এবং ছকের শেষ প্রান্তে পৌঁছানো প্রথম খেলোয়াড় বিজয়ী হয়।
বেদ প্রকাশ মালিক
সামরিক জীবন
১৯৩৯ সালের ১ নভেম্বর জন্ম নেন কার্গিল যুদ্ধের এই ভারতীয় প্রধান সেনাপতি। তার জন্ম হয়েছিলো বর্তমান পাকিস্তানস্থ উত্তর-পশ্চিম সীমান্ত প্রদেশে।
মালিক কমিশন পান ১৯৫৯ সালের ৭ জুন ভারতীয় সেনাবাহিনীর ৩য় শিখ হালকা পদাতিক রেজিমেন্টে। তিনি কমিশন পাওয়ার পূর্বে ন্যাশনাল ডিফেন্স একাডেমী সহ দেহরাদুনের ইন্ডিয়ান মিলিটারি একাডেমিতেও অধ্যায়ন করেছেন।
তিনি জম্মু-কাশ্মীর অঞ্চলে একটি পদাতিক ব্রিগেডের কমান্ডার হিসেবে দায়িত্ব পালন করে 'অতি বিশিষ্ট সেবা ম্যাডেল' পদক লাভ করেন।
১৯৯৫ সালের জুলাই মাসে বেদ ভারতীয় সেনাবাহিনীর দক্ষিণাঞ্চলীয় অংশের প্রধান আদেশদানকারী কর্মকর্তা হিসেবে নিয়োগ পান এবং পরের বছরের আগস্টে তাকে সেনাসদরে 'ভাইস চীফ অব দ্য আর্মি স্টাফ' (উপসেনাপ্রধান) হিসেবে দায়িত্ব দেওয়া হয়।
আল-মা’আরি
আবুল আ’লা আল-মা’আরি (৯৭৩ খ্রি. – ১০৫৮ খ্রি.) ছিলেন একজন অন্ধ আরব দার্শনিক, কবি ও লেখক। তিনি আরবের আল-তানুখি গোত্রের লোক। তার ধর্মহীন বিশ্ব দৃষ্টিভঙ্গির কারণে নাসের রাব্বাতের মতে তাকে তার সময়ের একজন "প্রধান নাস্তিক" হিসেবে পরিচিত করা হয়।
ধর্মীয় বিশ্বাসকে আক্রমণ এবং ইসলাম ও নবিদের বক্তব্য হিসেবে দাবিকৃত ও বিবেচিত সত্যের অধিকারী অন্যান্য ধর্মকে মিথ্যা ও ‘সত্য হওয়া অসম্ভব’ বলে প্রত্যাখ্যান করে, তিনি তার সময়ে একজন বিতর্কিত বুদ্ধিবাদী দার্শনিকের ভূমিকায় অবতীর্ণ হয়েছেন। তিনি মুসলমান, ইহুদি ও খ্রিস্টানদের প্রতি সমানভাবে বীতশ্রদ্ধ ছিলেন। তিনি নিরামিষভোজী ছিলেন এবং প্রাণীদের অধিকারের পক্ষে যুক্তি দিতেন।
জীবন
আবুল আ’লা মা’আরায় (বর্তমান নাম, মা’আরাত আল-নু’মান) জন্ম গ্রহণ করেন। তিনি মা’আরার তানুখ গোত্রের প্রসিদ্ধ পরিবার, বনু সোলায়মানের লোক ছিলেন। তার পৈতৃক পরিবারের লোকেরাই মা’আরা শহরের প্রথম ‘ক্বাদি’। বনু সোলায়মানের কিছু লোক ভালো কবি হিসেবে খ্যাত ছিলেন। সেই প্রভাবে হয়ত মা'আরিও কবি হয়ে ওঠেন। আল-মা’আরি গুঁটিবসন্তের কারণে চার বৎসর বয়সে দৃষ্টিশক্তি হারিয়েছেন।
১১ কিংবা ১২ বৎসর বয়স থেকে কবি হিসেবে তার পেশাগত জীবনের শুরু। তিনি সর্বপ্রথম শিক্ষিত হয়েছেন মা’আরা ও এলেপ্পোতে, পরে এন্টিওক ও সিরিয়ার অন্যান্য শহরে। এলেপ্পোতে ইবনে খালাওয়াহ্ বর্গের শিক্ষকদেরকেই তিনি সঙ্গী হিসেবে পেয়েছেন। যখন আল-মা’আরি নিতান্তই একজন শিশু, তখন (৯৮০/১ খ্রিস্টাব্দে) এই ব্যাকরণবিদ ও ইসলামি পণ্ডিতের মৃত্যু ঘটে। তিনি ইবনে খালাওয়াহকে হারানোর বেদনায় ‘রিসালত আল-ঘুফরান’ নামক একটি কবিতা রচনা করেন। আল-কিফতি প্রতিবেদন করেন যে, ত্রিপলি যাওয়ার পথে আল-মা’আরি লাতাকিয়ার কাছে খ্রিস্টিয় মঠ বা গির্জা পরিদর্শন কালে হেলেনীয় দর্শন (Hellenic philosophy) নিয়ে যে বিতর্ক তিনি শুনেছেন, তা-ই পরবর্তীকালে তার মধ্যে সংশয়বাদ ও অধার্মিকতার বীজ বপন করে। অবশ্য এটি কোনোকোনো ঐতিহাসিক, যেমন- ইবনে আল আদিম, প্রত্যাখ্যান করেছেন। তাদের মতে, অন্যান্য ইসলামি মতবাদের চেয়ে যেকোনো ধর্মতত্ত্বই তার মধ্যে প্রকাশিত হতে শুরু করেছিলো।
তিনি বাগদাদেও আঠারো মাস কেটেছেন। এখানে তিনি ঐ-সময়ের সাহিত্য-সংগ্রহগুলো ভালোভাবে গ্রহণ করেছেন। অর্থের অভাবে, এবং মায়ের অসুস্থতার কথা শুনে (অবশ্য মা তার পৌঁছানোর আগেই মৃত্যুবরণ করেন) তিনি প্রায় ১০১০ সালে মা’আরার নিজের শহরে ফিরেছেন।
সন্ন্যাসজীবন বেছে নিয়ে জীবনের বাকিটা সময় তিনি মা’আরায় কেটেছেন।
দর্শন
সংশয়বাদ ও অধার্মিকতা
মুক্তচিন্তক হিশেবে তিনি সর্বদাই স্বাধীনচেতা হিশেবে বেড়ে উঠেন।এবং প্রথাগত ধরা-বাধা নিয়মের ঘোর বিরোধী ছিলেন।ফলে ধর্মীয় প্রথাকে তিনি মেনে নিতে পারেন নি এবং এক পর্যায়ে গুরতর ধর্মবিরোধী হয়ে উঠেন।ধর্মীয় বিশ্বাসকে আক্রমণ এবং ইসলাম ও নবিদের বক্তব্য হিসেবে দাবিকৃত ও বিবেচিত সত্যের অধিকারী অন্যান্য ধর্মকে মিথ্যা ও ‘সত্য হওয়া অসম্ভব’ বলে প্রত্যাখ্যান করে তিনি তার সময়ে একজন বিতর্কিত বুদ্ধিবাদী দার্শনিকের ভূমিকায় অবতীর্ণ হয়েছেন। তিনি মুসলমান, ইহুদি ও খ্রিস্টানদের প্রতি সমানভাবে বীতশ্রদ্ধ ছিলেন।ধর্মীয় গ্রন্থকে তিনি 'অলস পড়ে থাকা বইয়ের সেট' বলে অভিহিত করেন।   তিনি মনে করেন গীর্জায় সন্ন্যাসীরা বা মসজিদে অনুসারীরা তাদের এলাকার বিশ্বাসকে অন্ধভাবে অনুসরণ করছে। তারা যদি ম্যাজিয়ন বা সাবিয়ানদের মধ্যে জন্মগ্রহণ করত তবে তারা ম্যাজিয়ন বা সাবিয়ান ( প্রকৃতিপূজারী ) হয়েই জীবন পরিচালনা করত।
আল-কিফতি প্রতিবেদন করেন যে, ত্রিপলি যাওয়ার পথে আল-মা’আরি লাতাকিয়ার কাছে খ্রিস্টিয় মঠ বা গির্জা পরিদর্শন কালে হেলেনীয় দর্শন (Hellenic philosophy) নিয়ে যে বিতর্ক তিনি শুনেছেন, তা-ই পরবর্তীকালে তার মধ্যে সংশয়বাদ ও অধার্মিকতার বীজ বপন করে।
মাআররী তার লুমিয়াত গ্রন্থে কাবা শরীফ প্রদক্ষিণ, কালো পাথর চুম্বন, সাফা-মারওয়া পর্বতে দৌড়ানো, প্রস্তর নিক্ষেপ প্রভৃতি বর্ণনা করে হজ্জ করাটাকে একটা পৌত্তলিক ভ্রমণ হিশেবে উল্লেখ করেছেন।   তিনি রোজ কেয়ামতেও বিশ্বাসী ছিলেন না। এবং মুত্যুতেই তার শেষ সমাপ্তি দেখে প্রত্যাদিষ্ট ধর্মের প্রতি আস্থাহীন হয়ে উঠেন। তার মতে ধর্ম হচ্ছে পুরাকালের রচনা-কাহিনী। যা ভন্ডরা কাজে লাগায় নিরীহ, নির্বোধ ও কুসংস্কারগ্রস্ত মানুষকে ঠকাবার জন্য।   লোকাচারের ইসলামও অন্য কোন ধর্মের চেয়ে ভালোও নয়, খারাপও নয়। তিনি তার রিসালাতুল গাফরান গ্রন্থে বেহেশতকে পৌত্তলিক যুগের কবি ও দার্শনিকদের প্রমোদগার হিসেবে বর্ণনা করেছেন। এবং বলেছেন তারা সকলেই আল্লাহর রহমত লাভ করেছেন।
রিসালার দ্বিতীয় ভাগে যিন্দীক ও মুসলিম স্বাধীন চিন্তানায়কদের বিষয়ে বিস্তৃত আলোচনা করেছেন এবং তাদের উদ্ধৃতি ও রচনার দ্বারা দেখিয়েছেন যে, তাদেরকে যেভাবে অধার্মিক হিসেবে চিত্রিত করা হয় তা সঠিকও নয় সত্যও নয়। সম্প্রতি পন্ডিতদের দ্বারা নি:সন্দেহে প্রমাণিত হয়েছে যে, তার রিসালা কবি দান্তের ডিভাইনিয়ার রচনায় নিশ্চিত প্রভাব বিস্তার করেছিল। এ ধরনের চিন্তার জন্য ইতিহাস তাকে ' হতাশাবাদী মুক্তিচিন্তক ' হিসেবে স্মরণ করে থাকে।
২০১৩ সালে, তার মৃত্যুর প্রায় ১০০০ বছর পর, সিরিয়ায় দ্বন্দ্ব্ব চলাকালে একটি জিহাদী দল তার প্রতিকৃতির শিরশ্ছেদ করে।   আল-মা’আরিকে আধুনিক আরব নাস্তিকরা ব্যাপকভাবে উদ্ধৃত করেন।
খুব অল্প সময়েই বাগদাদে তিনি আলোচিত হয়ে উঠেন। কেবল আলোচনাতেই তিনি সীমাবদ্ধ ছিলেন না সমালোচনার জায়গাতেও তিনি ছিলেন প্রথম সারির দিকে।সময়ের পরিক্রমায় তার রসদ ফুরিয়ে আসে, অর্থকষ্টে পড়েন, তবুও তিনি তাঁর লেখার স্বত্ত্ব বিক্রি করতে রাজি ছিলেন না।জীবনের এই দূর্বিষহ মূহুর্ত, এ সময়ে মানুষের কাছ থেকে প্রাপ্ত আচরণ ও একই সময়ে পিতা-মাতার মৃত্যু তার নিজের জীবনকে নিজের কাছেই তুচ্ছ করে তুলে।হতাশা ও নিরাশা তাকে একপর্যায়ে নৈরাশ্যবাদীদের তালিকাভুক্ত  করে নেয়।ফলস্বরূপ সমাজের প্রতি তার বিতৃষ্ণা চলে আসে।একাকী নির্জনে থাকার জন্য সন্ন্যাসবাদকে বেছে নেন।তিনি মনে করতেন যে, সমাজে মানুষের সাথে মেলামেশার মাধ্যমে তাদের কলুষিত চিন্তাভাবনা ও বিশ্বাস নিজের মনে প্রভাব বিস্তার করতে পারে যা সম্পূর্ণ নেতিবাচক। এছাড়াও তিনি মানুষের আত্মাকে একটি শরীরে 'বন্দী' হিসেবে বিবেচনা করতেন। অর্থ্যাৎ, একজন ব্যক্তি তার জীবনে যে সমস্যার সম্মুখীন হয়, তা আত্মার সাথে শরীরের মিলে যাওয়ার জন্যই হয়। তার মতে,আধ্যাত্মিক অস্তিত্বই হলো জীবনের প্রকৃত রূপ। আর তাই তিনি বিশ্বাস করতেন, অর্থহীন মিশে যাওয়া ও ঘনিষ্ঠতা থেকে নির্জনতাই বেঁচে থাকার সর্বোত্তম উপায়।
নিরামিষভোজী
বাগদাদ হতে প্রাপ্ত অসদাচরণ,তীক্ষ্ম মন্তব্য,অর্থাভাব তাকে জীবনের মূল্য বুঝতে সহায়তা করে।তাই তিনি সর্বদা জীবনকে উপলব্ধি করার চেষ্টায় ব্যস্ত থাকতেন।পশু-পাখিও তার এই উপলব্ধির বিষয়বস্তু থেকে বাদ পড়েনি।তার জীবনের নির্জনতা ও তপস্যার সময়টিতে সব ধরনের মাংস,মাছ, দুধ, ডিম তথা প্রাণীজ পণ্য গ্রহণ করা থেকে বিরত থাকেন।   তার এই সিদ্ধান্তের পিছনে মূল কারণ ছিল তার গভীর জীবনবোধ।
তিনি বিশ্বাস করতেন প্রকৃতি তার সুবিশাল দানে শিষ্টাচার মেনে চলে। মৌমাছির পরিশ্রম নির্গত মধু, গাছের সময়জাত ফল-ফুলের বাহার, পাখিদের আপন নীড়ে ডিম, সমুদ্রের ঢেউয়ে থাকা মাছ কিংবা তীরে থাকা কোন প্রাণিকে কেবল নিজের পেট ও ক্ষুধার কথা ভেবে নিয়ন্ত্রণ করতে পারার সমক্ষতা হয়ত মানুষের আছে, তবে তার কোন নৈতিক অধিকার নেই। কেননা সেগুলো অর্জন করতে গেলে মানুষকে তাদের ইচ্ছার বিরুদ্ধে অবস্থান করতে হয় যা 'অপরাধ' ছাড়া অন্য কিছু নয়। উপরন্তু তিনি মানুষকে এই সবকিছুকে 'উপহার' হিসেবে না দেখে সেগুলো থেকে বিরত থাকতে পরামর্শ দেন এবং পশু অধিকার (Animal rights) এর ব্যাপারে সতর্কতা অবলম্বনে উৎসাহিত করতেন।
জন্মবিরোধ
জীবনের দুঃখ,কষ্ট তার দুনিয়ার জীবনকে বিষিয়ে তুলে।একটা সময় মনে হয় যেন এই পৃথীবিতে না আসলে এতকিছুর সম্মুখীন হওয়া লাগত না।সুতরাং কেউ পাপ করলে সে দোষ তার নয় বরং তার পিতার। কারণ পিতার কারণেই তার এই পাপপূর্ণ দুনিয়া আসা।   তিনি তার কবিতায় একথা ব্যক্ত করেনঃ
هذا جناه أبي علي     وما جنيت علی أحد
“এটা আমার উপর করা আমার বাবার পাপ,
কিন্তু আমি কারও উপর পাপ করি নি।”
তাকে এই চিন্তার দিকে উদ্ধুদ্ধ করেছিল তার নৈরাশ্যবাদীতা ও অ্যান্টি-ন্যাটালিস্ট দৃষ্টিভঙ্গী, তিনি প্রস্তাব করেছিলেন জীবনের যন্ত্রণা থেকে মুক্তি দেবার জন্য কোনো শিশুরই জন্ম দেয়া অন্যায়।
একই কারণে তিনি বিবাহ বিরোধীও ছিলেন।তিনি মনে করতেন বিবাহ যদি করতেই হয় তবে যেন বন্ধ্যা নারীদের করা হয়।
দাঁতরাঙ্গা
দাঁতরাঙ্গা বা লুটকি (Malabar Melastome, Indian-rhododendron, Senduduk), (বৈজ্ঞানিক নাম: Melastoma malabathricum) হচ্ছে Melastomataceae পরিবারের একটি উদ্ভিদ। অন্যান্য নামের মধ্যে  উল্লেখযোগ্য।
এর ফল খুব ছোট, এক মিলিমিটারের চেয়েও ছোট, কিন্তু একসঙ্গে থাকে প্রায় হাজার খানেক। পাকলে আপনা থেকে ফেটে গিয়ে বের হয় দোরঙ্গা এক বেরি যা পাখি আর প্রজাপতির খাবার। প্রজাপতি ফুল ফুটলে ফুলের মধু খায় আর ফল পাকলে খায় ফলের রস যার ভেতরে থাকে চিনি। এটির ঔষধি গুণ আছে। এন্টিভমিটিং এবং জোঁক এর কামড় থেকে রক্ত বন্ধ করতে এর ব্যবহার পরিলক্ষিত হয়।
শিরওয়াল
শিরওয়াল (Shirwal) ভারতের মহারাষ্ট্র রাজ্যের সাতারা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০৩ মিটার (১৯৭৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে শিরওয়াল শহরের জনসংখ্যা হল ১১,৮৮৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে শিরওয়াল এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ক্ষেত্রিয়ম ওঙ্গবী থৌরানিসাবী দেবী
ক্ষেত্রিয়ম ওঙ্গবী থৌরানিসাবী দেবী, হলেন এক ভারতীয় ধ্রুপদী নৃত্যশিল্পী এবং লেখক। তিনি মণিপুরের ভারতীয় ধ্রুপদী নৃত্যে বিশেষজ্ঞ। তিনি ২০০৩ সালে ভারত সরকার দ্বারা চতুর্থ সর্বোচ্চ ভারতীয় বেসামরিক পুরস্কার পদ্মশ্রী দ্বারা ভূষিত হন।
জীবনী
থৌরানিসাবী দেবী ১৯৪৬ সালের ৩ নভেম্বর ভারতের মণিপুর রাজ্যের একটি ছোট গ্রাম সিংজামেই সপাম লেইকাইয়ে জন্মগ্রহণ করেছিলেন। তাঁর বাবা লিশাংথেম টম্পা সিংহ ছিলেন পোলো খেলোয়াড় এবং মা লিশাংথেম ওঙ্গবী ইবেতোম্বীমাচা দেবী ছিলেন নট সংকীর্তনের একজন প্রখ্যাত শিল্পী। থৌরানিসাবী তাঁদের তৃতীয় কন্যা। কোনও আনুষ্ঠানিক প্রশিক্ষণ নেওয়ার আগেই, তিনি ৬ বছর বয়সে মঞ্চে প্রদর্শন শুরু করেছিলেন। পরে, তিনি ১০ বছর বয়স থেকে গোবিন্দজী নর্তনালয় (মণিপুর নৃত্য কলেজ, সরকারী) থেকে রাস লীলার প্রশিক্ষণ নেন এবং একে একে ডিগ্রি বিশারদ ও আচার্য অর্জন করেন। তিনি পেশাদারভাবে নৃত্য প্রদর্শন শুরু করার আগে মৈষ্ণম আমুবি সিং, আমুদন শর্মা, এইচ. টোম্বা, এ. টোম্বা সিং, লোরম্বাম টোম্বি দেবী এবং আর. কে. তোমলসানার মতো গুরুদের অধীনে প্রশিক্ষণ নেন।  তিনি ভারত এবং অন্যান্য দেশ যেমন কানাডা, পশ্চিম জার্মানি, লন্ডন, দুবাই এবং মার্কিন যুক্তরাষ্ট্রের অনেক উৎসবে প্রদর্শন করেছেন।
থৌরানিসাবী দেবী জওহরলাল নেহরু মণিপুর নৃত্য একাডেমির সাথে যুক্ত এবং এদের একটি ব্যালে প্রযোজনা রাধা সতী পরিচালনা করেছেন। তিনি, ২০০৬ সালে অবসর গ্রহণ করার আগে, এই একাডেমিতে গুরু রসধারী, গুরুহান এবং প্রধান গুরু হিসাবে বেশ কয়েক বছর অধ্যাপনা করেছিলেন। তিনি দুটি বই লিখেছেন, দিবা রাস (২ খণ্ড -১৯৯৩) এবং রাস মখা আমসাং নুঙ্গি মসাখ (২০০৬)। দুটিই মণিপুরী নাচের উপর ভিত্তি করে লেখা। তিনি এইচএমভির জন্য ছয়টি অ্যালবাম রেকর্ড করেছেন।
থৌরানিসাবী দেবী মহারাজা ওকেন্দ্রজিৎ সিংয়ের থেকে রাজকীয় পোশাক পেয়েছেন এবং মণিপুর সরকারের কাছ থেকে স্বর্ণপদক প্রাপ্ত। মণিপুর রাজ্যের কলা আকাদেমি তাঁকে ১৯৭৭ সালে তাদের বার্ষিক পুরস্কার প্রদান করে এবং ১৯৮০ সালে সংগীত নাটক আকাদেমি তাঁকে পুরস্কার দেয়। মণিপুর সাহিত্য পরিষদ ১৯৮১ সালে তাকে নৃত্য রত্ন উপাধি প্রদান করে। ভারত সরকারের সংস্কৃতি, মিডিয়া এবং ক্রীড়া বিভাগ তাঁকে ১৯৮৭ সালে সিনিয়র ফেলোশিপ প্রদান করে এবং ১৯৯১ সালে তিনি মণিপুর সরকারের কাছ থেকে সম্মান শংসাপত্র লাভ করেন। ২০০৩ সালে ভারত সরকার তাঁকে চতুর্থ বেসামরিক পুরস্কার পদ্মশ্রী পদকে ভূষিত করে।   ২০১১ সালের পদ্মভূষণ পুরস্কারের জন্য তাঁকে বাছাই হয়েছিল, যদিও তিনি পুরস্কার পাননি।
ক্ষেত্রিয়ম ওঙ্গবী থৌরানিসাবী দেবী চিংমাথক থকচম লাইকাইয়ের সাথে বিবাহবন্ধনে আবদ্ধ হয়েছিলেন এবং এই দম্পতি মণিপুরী রাজধানী ইম্ফলে বসবাস করছেন।
সাবরিনা পড়শী
সাবরিনা এহসান পড়শী (জন্ম: ৩০ জুলাই, ১৯৯৬) একজন বাংলাদেশী সংগীতশিল্পী। ২০০৮ সালে চ্যানেল আইয়ের "ক্ষুদে গানরাজ"-এ ২য় রানার আপ হন তিনি। তিনি পপ ও আধুনিক ধারায় গান করেন। পড়শীর প্রথম রেকর্ডিং ছিল ২০০৯ সালে একটি চলচ্চিত্রের জন্য।
জন্ম ও শিক্ষাজীবন
পড়শী ১৯৯৬ সালের ৩০ জুলাই ঢাকায় জন্মগ্রহণ করেন। তার গ্রামের বাড়ি ব্রাহ্মণবাড়িয়া মৌলভী পাড়ায়। তার বাবা প্রকৌশলী এহসান-উর-রশিদ এবং মা জুলিয়া হাসান গৃহিনী। তার একমাত্র ভাইয়ের নাম সিয়াত এহসান স্বাক্ষর। তিনি অক্সফোর্ড ফাউন্ডেশন স্কুল, ভিকারুননিসা নূন স্কুল এবং ক্যাম্ব্রিয়ান স্কুল অ্যান্ড কলেজ থেকে মাধ্যমিক পড়াশোনা করেন।
সংগীতজীবন
ছোট বেলা থেকে নাচের প্রতি আগ্রহী হয়ে নাচ শেখেন পড়শী। পরবর্তীতে ক্লাসিক্যাল সংগীত শেখা শুরু করেন। ২০০৭ সালে সরকারি ভাবে আয়োজিত কমল কুড়ি নামক সংগীত প্রতিযোগিতায় দেশের গান বিভাগে বিজয়ী হন তিনি। ২০০৮ সালে চ্যানেল আইয়ের "ক্ষুদে গানরাজ" নামক গানের প্রতিযোগিতায় ২য় রানার আপ হন তিনি।
২০০৮-২০১০
২০০৮ সালে "ক্ষুদে গানরাজ"-এ ২য় রানার আপ হওয়ার মাধ্যমে মূলত সঙ্গীত কর্মজীবন শুরু করেন। ২০০৯ সালে তিনি তার একক অ্যালবাম "পড়শী" এর কাজ শুরু করেন। তিনি ৫ সঙ্গীত পরিচালক সঙ্গে অ্যালবাম তৈরির কাজ করেন। অ্যালবামটি ২০১০-এর ঈদ উল ফিতরে মুক্তি পায়।
২০১১-২০১২
প্রথম অ্যালবাম পর তিনি ২০১১ থেকে প্লেব্যাক গায়িকা হিসেবে কাজ করতে শুরু করেন। ১৪ ফেব্রুয়ারি ২০১২ তারিখে তার দ্বিতীয় একক অ্যালবাম "পড়শী ২" মুক্তি পায়। ২০১২ সালে পড়শী "বর্ণমালা" নামে একটি ব্যান্ড দল গঠন করেন।
২০১৩-বর্তমান
২০১৩ সালের ঈদুল ফিতরে তার তৃতীয় একক অ্যালবাম "পড়শী ৩" মুক্তি পায়। এই অ্যালবামের "জনম জনম", 'হৃদয় আমার', 'লাভ স্টেশন" শীরোনামের গানগুলি বেশ জনপ্রিয়তা পায়।
পড়শী ও বর্ণমালা
২০১২ সালে তিনি 'বর্ণমালা' নামে একটি ব্যান্ড দল গড়ে তোলেন। বর্তমানে এ ব্যান্ড দলের সদস্যরা হলেন: পড়শী (ভোকাল), কাইয়ুম (ভোকাল ও কী-বোর্ড), মিঠু (প্যাড এন্ড ড্রামস), টিপু (লীড গীটার), অনির্বান, রিন্টু (বেস গীটার) ও ব্যান্ড ম্যানেজার হিসেবে আছেন তার ভাই স্বাক্ষর এহসান।
চংটং চা বাগান
চংটং চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ এটি মহকুমাসদর বিজনবাড়ীর দক্ষিণপূর্ব প্রান্তে অবস্থিত৷
ভূগোল
চংটং চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷
ধর্ম
জনগণনা নগরটিতে ৩৭৮০ জন হিন্দু, ২১ জন মুসলিম, ৭৮৬ জন খ্রিস্টান, ১ জন শিখ, ১১৮০ জন বৌদ্ধ ও ০ জন জৈন বাস করেন৷
পরিবহন
শহরটি বিজনবাড়ী-দার্জিলিং সড়কের নিকট অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি মহকুমাসদর বিজনবাড়ীর নিকট অবস্থিত জেলাটির অন্যান্য বিভিন্ন শহরসহ শিলিগুড়ি, দার্জিলিং শহর সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷
উইনিপেগ
(মুক্ত বিশ্বকোষ উইকিপিডিয়া থেকে) এই লেখাটি কানাডার উইনিপেগ শহর সম্পর্কে। অন্য কোন ক্ষেত্রে এখানে দেখুন, Winnipeg (disambiguation).
উইনিপেগ (/ˈwɪnɪpɛɡ/ (listen)) কানাডার ম্যানিটোবা অঙ্গরাজ্য বা প্রদেশের সবথেকে বড় শহর ও এর রাজধানী। এটি উত্তর আমেরিকা র দ্রাঘিমাংশ কেন্দ্রের কাছে, উত্তরের রেড ও আসসিনিবয়ে ন নদী দুটির সঙ্গম স্থলের একেবারে কেন্দ্রে অবস্থিত।
শহরটির নামকরণ করা হয়েছে নিকটবর্তী লেক উইনিপেগের নামে; যা পশ্চিমী ক্রি উপভাষায় "কাদা জল" শব্দের প্রতিশব্দ থেকে এসেছে। ইউরোপিয়ানদের আসার অনেক আগে থেকেই এই অঞ্চলটি আদিবাসী মানুষদের বাণিজ্যের কেন্দ্র রুপে ব্যবহার হত। ফরাসী ব্যবসায়ীরা ১৭৩৮ সালে এখানে প্রথম দুর্গ তৈরি করেছিলেন। এরপর ১৮১২ সালে রেড রিভার কলোনির সেল্কির্ক বসতি স্থাপনকারীরা এখানে একটি বসতি স্থাপন করে আর ওই বসতিকে কেন্দ্র করেই ১৮৭৩ সালে উইনিপেগ শহরের সূচনা হয়। ২০১৬ সালের হিসাবে, উইনিপেগ কানাডার সপ্তম সর্বাধিক জনবহুল মিউনিসিপালিটি বা পৌরসভা যার স্থানীয় বাসিন্দা সংখ্যা  প্রায় ৭,৭৭,৭৮,৫০০ জন । এর অবস্থান বেশ অভ্যন্তরীণ হওয়ায় স্থানীয় জলবায়ু অত্যন্ত মৌসুমী, এমনকি কানাডিয়ান মানদণ্ডেও, তাপমাত্রা জানুয়ারিতে গড়ে সর্বনিম্ন প্রায় -২২ ডিগ্রি সেন্টিগ্রেড (−৬ ° ফাঃ)  এবং জুলাইয়ের গড়ে সর্বোচ্চ ২৬ ডিগ্রি সেন্টিগ্রেড (°৯ ডিগ্রি ফারেনহাইট) থাকে।
"পশ্চিমের প্রবেশদ্বার" নামে খ্যাত, বহুমুখী অর্থনীতি বিশিষ্ট উইনিপেগ হ'ল কানাডার অন্যতম রেল ও পরিবহন কেন্দ্র। এই বহুসংস্কৃতির শহরটিতে ফেস্টিভাল ডু ভয়েজেয়ার, উইনিপেগ ফোক ফেস্টিভাল, জাজ উইনিপেইগ ফেস্টিভাল, উইনিপেগ ফ্রিঞ্জ থিয়েটার ফেস্টিভাল এবং ফোকলোরোমাসহ অসংখ্য বার্ষিক উৎসব আয়োজিত হয়। প্যান আমেরিকান গেমসের প্রথম কানাডিয়ান আয়োজক ছিল উইনিপেগ। এখানে বেশ কয়েকটি পেশাদার স্পোর্টস ফ্র্যাঞ্চাইজি রয়েছে যার মধ্যে রয়েছে উইনিপেগ ব্লু বোম্বার্স (কানাডিয়ান ফুটবল), উইনিপেগ জেটস (আইস ​​হকি), ম্যানিটোবা মুস (আইস ​​হকি), ভ্যালোর এফসি (সকার) এবং উইনিপেগ গোল্ডিয়েস (বেসবল) অন্যতম।
ইতিহাস
আরও তথ্যের জন্য: উইনিপেগের ইতিহাস এবং উইনিপেগের ইতিহাসের সময়রেখা
প্রাথমিক ইতিহাস
উইনিপেগ আসসিনিবয়ে ন এবং উত্তরের রেড নদীর সঙ্গমে অবস্থিত, যা অবস্থানগত ভাবে "দ্য ফোরকস" নামে পরিচিত। ইউরোপীয়রা আসার আগে এই অবস্থান বিন্দুটি ছিল ফার্স্ট নেশনস বা আদিম আদিবাসীদের ক্যানো নৌপথে একটি অংশ। উইনিপেগের নামকরণ করা হয়েছে নিকটবর্তী লেক উইনিপেগের নামে; নামটি কাদা বা ঝাঁকানো পানির জন্য ওয়েস্টার্ন ক্রি শব্দের একটি প্রতিলিপি। প্রত্নতত্ত্ব, পেট্রোগ্লাইফস, রক আর্ট এবং মৌখিক ইতিহাসের দ্বারা প্রমাণিত প্রমাণগুলি প্রমাণ করে যে আদিবাসীরা কৃষিকাজের জন্য ক্যাম্পিং, ফসল, শিকার, সরঞ্জাম তৈরি, মাছ ধরা, ব্যবসা বাণিজ্য এবং আরও উত্তরে যেতে প্রাগৈতিহাসিক সময়ে এই অঞ্চলটি ব্যবহার করত।
বর্তমান শহরের দক্ষিণ-পশ্চিমে এখানে প্রথম বসতি গড়ে ওঠে আনুমানিক ১১,৫০০ বছর আগে এবং "দ্য ফোরকস" নামক অংশের কাছে প্রায় ৬,০০০ বছর আগে। ১৮০৫ সালে, কানাডিয়ান উপনিবেশবাদীরা প্রথম ফার্স্ট নেশনস বা আদিম আদিবাসী লোকেদেরকে রেড নদীর তীরে কৃষিকাজ করতে দেখে। ব্যবসায়ীদের খাদ্য চাহিদা জন্য পরবর্তীতে কৃষিকাজ দ্রুত প্রসারিত হয়। দক্ষিণের সাথে উত্তর ফার্স্ট পিপলসদের সংযোগকারী একটি বিস্তৃত পরিবহন নেটওয়ার্ক হিসেবে এই নদী ও সাথে সাথে মিসৌরি এবং মিসিসিপি এই নদী গুলো দারুণ ভাবে কাজ করেছিল। ওজিবওয়ে রা বার্চের ছালের ওপর প্রথম কয়েকটি মানচিত্র তৈরি করেছিল যা পশম ব্যবসায়ীদের সেই অঞ্চলের নৌপথগুলিতে চলাচল করতে অনেক সহায়তা করে ।
সিয়ের দে লা ভেরেনড্রিয়ে ১৭৩৮ সালে ফোর্ট রুজ নামে এখানে প্রথম পশম ব্যবসার ঘাঁটি তৈরি করেছিলেন। ব্রিটিশ হাডসনের বে কোম্পানির আগমনের পূর্ব পর্যন্ত কয়েক যুগ এখানে ফরাসী বাণিজ্য চলতে থেকে যা অবশেষে সাত বছরের যুদ্ধে ফ্রান্সের পরাজয়ের ফলে ফ্রান্স এই অঞ্চলটি সমর্পণ করলে সমাপ্ত হয়। [১৯] অনেক ফরাসি পুরুষ যারা ট্র্যাপার ছিল তারা ফার্স্ট নেশন মহিলাদের বিয়ে করেছিল; পরবর্তীতে তাদের মিশ্র-প্রজন্মের শিশুরা শিকার, ব্যবসা এবং এ অঞ্চলে বাস করেছে। তারা নিজেদের ঐতিহ্য ও সংস্কৃতি একে অপরের সাথে ভাগ করে নেওয়ার মাধ্যমে ধীরে ধীরে মাটিস নামে পরিচিত একটি জাতি হিসাবে আবির্ভূত হয়।
লর্ড সেল্কির্ক প্রথম স্থায়ী বসতি (রেড রিভার কলোনি নামে পরিচিত) স্থাপনে ভূমিকা রাখেন তথা হডসনের বে কোম্পানির কাছ থেকে জমি কেনা, এবং ১৯ শতকের গোড়ার দিকে নদী লটের জরিপের সাথেও জড়িত ছিলেন। নর্থ ওয়েস্ট কোম্পানি ১৮০৯ সালে ফোর্ট জিব্রাল্টার এবং হাডসনস বে কোম্পানি ১৮১২ সালে ফোর্ট ডগলাস নির্মাণ করেছিল, উভয়ই বর্তমান উইনিপেগ অঞ্চলের মধ্যে পড়েছে। দুটি সংস্থাই বাণিজ্য নিয়ে তীব্র প্রতিযোগিতা করেছিল। মাটিস এবং লর্ড সেল্কির্কের বসতি স্থাপনকারীরা ১৮১৬ সালে সেভেন ওকসের যুদ্ধে লড়াই করেছিলেন। হাডসনস বে এবং নর্থ ওয়েস্ট কোম্পানি ১৮২১ সালে একত্রিত হয়ে তাদের দীর্ঘ বিদ্বেষের অবসান ঘটায়। ১৮২২ সালে ফোর্ট জিব্রাল্টারের নাম পরিবর্তন করে ফোর্ট গ্যারি করা হয় এবং হাডসন বে কোম্পানির পক্ষে এই অঞ্চলে শীর্ষস্থানীয় বাণিজ্য কেন্দ্রে পরিণত হয়। ১৮২৬ সালে একটি বন্যায় দুর্গটি ধ্বংস প্রাপ্ত এবং এটি পুনঃনির্মাণে ১৮৩৫ পর্যন্ত লেগে যায়। দুর্গের একটি পুননির্মিত অংশ, যা সামনের গেট এবং প্রাচীরের একটি অংশ নিয়ে গঠিত, তা এখনও উইনিপেগের শহরতলীর মেইন স্ট্রিট এবং ব্রডওয়ের কোণার কাছে দৃশ্যমান।
বার্নার্ড বোজানকেট
বার্নার্ড বোজানকেট (Bernard Bosanquet; ১৪ জুন ১৮৪৮-৮ ফেব্রুয়ারি, ১৯২৩) একজন ইংরেজ দার্শনিক ও রাজনৈতিক তাত্ত্বিক। ১৯-শতকের শেষদিকে এবং বিংশ শতাব্দীর শুরুর দিকে ইংল্যান্ডের সামাজিক ও রাজনৈতিক প্রকল্পসমূহে তিনি বিশেষ ভূমিকা রাখেন। তখন তার চিন্তাধারা বেশ প্রভাববিস্তারকারী হলেও পরবর্তীকালে বিভিন্ন চিন্তাবিদ কর্তৃক সেগুলো সমালোচিত হয়।
সংক্ষিপ্ত জীবনী
বোজানকেটের দ্য ফিলোসফিকাল থিওরি অভ দ্য স্টেট (The Philosophical Theory of the State, "রাষ্ট্রের দার্শনিক তত্ত্ব") গ্রন্থটিকে (১৮৯৯) তার প্রধান রচনা হিসেবে গণ্য করা হয়। প্রথম বিশ্বযুদ্ধের সময় গ্রন্থটি ব্যাপক সমালোচনার সম্মুখীন হয়। লেনার্ড হবহাউজ তাঁর মেটাফিজিকাল থিওরি অফ দ্য স্টেট ("Metaphysical Theory of the State", "রাষ্ট্রের অধিবিদ্যক তত্ত্ব") গ্রন্থটি (১৯১৮) রচনা করেন প্রধানত এই গ্রন্থের সমালোচনা করে।
রকস্টার সান দিয়েগো
রকস্টার সান দিয়েগো, ইনক (পূর্বে অ্যাঞ্জেল স্টুডিওস, ইনক) হল একটি আমেরিকান ভিডিও গেম ডেভেলপার যা ক্যালিফোর্নিয়ার কার্লসবাদে অবস্থিত রকস্টার গেমসের একটি স্টুডিও। কলম্বিয়ার উদ্যোক্তা ডিয়েগো অ্যাঞ্জেল শিকাগোতে ফিল্ম অধ্যয়নের পর ১৯৮৪ সালের জানুয়ারিতে অ্যাঞ্জেল স্টুডিওস নামে কোম্পানিটি প্রতিষ্ঠা করেন, যেখানে তিনি কম্পিউটার অ্যানিমেশনের প্রতি অনুরাগী হয়ে ওঠেন। বিজ্ঞাপন, ফিল্ম এবং মিউজিক ভিডিওর মতো মাল্টিমিডিয়া প্রোডাকশনের জন্য অ্যানিমেশন এবং ভিজ্যুয়াল ইফেক্টের উপর ফোকাস দিয়ে স্টুডিওটি শুরু হয়েছিল। উল্লেখযোগ্য প্রযোজনার মধ্যে রয়েছে দ্য লনমাওয়ার ম্যান ফিল্ম এবং পিটার গ্যাব্রিয়েলের “কিস দ্যাট ফ্রগ” গানের মিউজিক ভিডিও।
এই স্টুডিও ভিডিও গেম শিল্পের জন্য কাজ শুরু করে ১৯৯০-এর দশকে তৈরি cutscenes জন্য এড আনুনজিয়াটা-এর এক্কো: দ্য টাইডস অফ টাইম (১৯৯৪) এবং মিস্টার বোনস (১৯৯৬)। এই কোম্পানি নিন্টেন্ডো (কেন গ্রিফে জুনিয়রের স্লাগফেস্ট এবং মেজর লীগ বেসবল) এবং মাইক্রোসফ্ট-এর (মিডটাউন ম্যাডনেস এবং মিডটাউন ম্যাডনেস ২) সাথে সম্পূর্ণ কয়েকটি গেম তৈরি করেছে।  নিন্টেন্ডোর ৬৪-এর জন্য ক্যাপকমের রেসিডেন্ট এভিল ২ এর একটি পোর্ট তৈরি করেছে। রকস্টার গেমস মিডটাউন ম্যাডনেসে স্টুডিওর কাজ দেখে মুগ্ধ হয়ে ১৯৯৯ সালে একটি দীর্ঘমেয়াদী অংশীদারিত্বের প্রস্তাব করেছিল। যার ফলস্ববরূপ ভিডিও গেম সিরিজ মিডনাইট ক্লাব এবং স্মাগলার্স রান তৈরি হয়েছিল।অ্যাঞ্জেল স্টুডিও ২০০২ সালের নভেম্বরে রকস্টার গেমসের মূল কোম্পানি টেক-টু ইন্টারেক্টিভ দ্বারা অধিগৃহীত হয় এবং রকস্টার সান দিয়েগোতে পরিণত হয়। অ্যাঞ্জেল মে ২০০২ সালে স্টুডিও ছেড়ে কলম্বিয়ায় ফিরে আসেন।
২০০৪ সাল থেকে, রকস্টার সান দিয়েগো একটি অভ্যন্তরীণ গেম ইঞ্জিন দল পরিচালনা করছিলেন যা রকস্টার গেমসের মালিকানাধীন রকস্টার অ্যাডভান্সড গেম ইঞ্জিন তৈরি করেন, যা বেশিরভাগ প্রকাশকের শিরোনামে ব্যবহৃত হয়। স্টুডিওটি মিডনাইট ক্লাব গেমগুলিকে আরও বিকশিত করে তোলে। রেড ডেড রিভলভার (২০০৪), রেড ডেড রিডেম্পশন (২০১০) এবং এর সম্প্রসারণ প্যাক আনডেড নাইটমেয়ারের এসব নতুন গেম তৈরি করে। স্টুডিওটি ম্যাক্স পেইন ৩ (২০১২), গ্র্যান্ড থেফট অটো ভি (২০১৩), এবং রেড ডেড রিডেম্পশন 2 (২০১৮) এগুলো তৈরিতে অন্যান্য রকস্টার গেমস স্টুডিওগুলির সাথে সহযোগিতা হাত বাড়িয়ে দিয়েছে।
মোঃ টোকন
মোঃ টোকন (জন্ম ১৯৭৮) বর্তমানে একটি নিউইয়র্ক এ অবস্থিত বাংলাদেশী শিল্পী। টোকনের স্টাইল আমেরিকান অ্যাবস্ট্রাক এক্সপ্রেশনবাদীদের শিল্পকে প্রতিফলিত করেছে।
শিক্ষাজীবন
মোঃ টোকন তার শৈশব ঝিনাইদাহ ও ঢাকায় কাটিয়েছিলেন । ঢাকা বিশ্ববিদ্যালয় এর  চারুকলা ইনস্টিটিউট থেকে পড়াশোনা করেছেন । ২০০১ সালে নিউ ইয়র্ক সিটিতে চলে আসেন  । বি.এ. নিউ ইয়র্কের সিটি ইউনিভার্সিটিতে আর্ট অ্যান্ড কমিউনিকেশন ডিজাইনে সম্পূর্ণ করেন। এছাড়াও তিনি রনি ল্যান্ডফিল্ড, মারিয়ানো ডেল রোজারিও এবং ল্যারি পোন্সের অধীনে নিউইয়র্কের আর্ট স্টুডেন্টস লীগে অনেক বছর চিত্রকর্মের অনুশীলন করেছিলেন।
প্রদর্শনী
একক প্রদর্শনী: ২০১৫: লাইট ডার্ক স্পেস- বেঙ্গল আর্ট লাউঞ্জ, বেঙ্গল ফাউন্ডেশন, ঢাকা; ২০১৪: নিউপেইন্টিংস - লিওনার্ড ট্যুর গ্যালারী, সোহো, নিউ ইয়র্ক; ২০১৩ আইজিআই ফাইন আর্ট ওয়েস্টপোর্ট, কানেকটিকাট; ২০১২: স্পেসের গভীরতা - লিওনার্ড ট্যুরে গ্যালারী, সোহো, নিউ ইয়র্ক; ২০১২: সাইলেন্ট স্পেসস - চারুকলার বেঙ্গল গ্যালারী, বেঙ্গল ফাউন্ডেশন, ঢাকা; ২০১১: কালার অ্যান্ড স্পেসের প্রকাশ - সাইরাস কোম্পানি সোহো, নিউ ইয়র্ক; ২০১০: শ্বাসের রঙ - গ্রেস আর্ট গ্যালারী, গ্রেস ইনস্টিটিউট নিউ ইয়র্ক; ২০০৯: গন্তব্য অজানা - টাওয়ার ৪৯ স্কাই লবি গ্যালারী, নিউ ইয়র্ক; ২০০৮: বেহর-থাইসেন গ্যালারী, সোহো ট্রিবিকা, নিউ ইয়র্ক; ২০০৬: নিউ ইয়র্ক সিটি ইউনিভার্সিটি।
গ্রুপ প্রদর্শনী: ২০১৫: হ্যামন্ড মিউজিয়াম এবং জাপানি ট্রল গার্ডেন; উইলিয়ামসবার্গ আর্ট এবং Histতিহাসিক কেন্দ্র; রেড ডট শো, ফিলিস হরিম্যান ম্যাসন গ্যালারী, নিউ ইয়র্ক;
২০১৪: কুইন্স মিউজিয়াম অফ আর্ট, নিউ ইয়র্ক; জন ডেভিড মুনি ফাউন্ডেশন, শিকাগো; আর্থার এম বার্গার আর্ট গ্যালারী, নিউ ইয়র্ক; ফাইন আর্স্টের এথেনা গ্যালারী, ঢাকা;
২০১৩: কুইন্স মিউজিয়াম অফ আর্ট, নিউ ইয়র্ক; হ্যামন্ড মিউজিয়াম এবং জাপানি স্ট্রোল গার্ডেন; আর্থার এম বার্গার আর্ট গ্যালারী, নিউ ইয়র্ক; ফ্ল্যাশিং টাউন হল, নিউ ইয়র্ক;
২০১২: ক্রসিং আর্ট গ্যালারী, নিউ ইয়র্ক; আর্টস গ্যালারী, নিউ ইয়র্কের ব্রঙ্কস চার্টার স্কুল; রেড ডট শো, ফিলিস হরিম্যান ম্যাসন গ্যালারী, নিউ ইয়র্ক; ম্যানহাটন বরো প্রেসিডেন্ট গ্যালারী, নিউ ইয়র্ক এ আর্ট শো; লিংকন স্কয়ার নেবারহুড সেন্টার, নিউ ইয়র্ক; ২০১১: কুইন্স মিউজিয়াম অফ আর্ট, নিউ ইয়র্ক; রেড ডট শো, ফিলিস হরিম্যান ম্যাসন গ্যালারী, নিউ ইয়র্ক; আইকন গ্যালারী ৩৫ গ্রেট জোনস সেন্ট, নিউ ইয়র্ক; জর্জেনসেন গ্যালারী, কানেকটিকাট বিশ্ববিদ্যালয়; চার্লস বি ওয়াং সেন্টার, স্টনি ব্রুক বিশ্ববিদ্যালয়, নিউ ইয়র্ক; ক্লেরিও পার্টনার্স স্পনসর 'সাইলেন্ট নিলাম আর্ট শো' শিকাগো, আইএল; নিউ ইয়র্কের ফিলিস হারিসম্যান ম্যাসন গ্যালারীতে বার্ষিক কনকর্স শো; জাপানের 'ছোট কাজ' আর্ট, গ্যালারী স্টুডিও ৫৭ চারুকলা, নিউ ইয়র্ক; লেসলে হেলার গ্যালারী, নিউ ইয়র্ক;
২০১০: রেড ডট শো, ফিলিস হারিমন ম্যাসন গ্যালারী, নিউ ইয়র্ক; কর্পোরেট আর্ট, এলএলসি নিউ জার্সি এবং পেনসিলভেনিয়া দ্বারা প্রতিনিধিত্ব; এশীয় ঐতিহ্য মাসের আর্ট শো জেলা কাউন্সিলের ৩৭, নিউ ইয়র্কে; নিউ ইয়র্কের ফিলিস হারিসম্যান ম্যাসন গ্যালারীতে বার্ষিক কনকর্স শো; ম্যানহাটন বরো প্রেসিডেন্ট গ্যালারী, নিউ ইয়র্কের 'ছোট কাজ' আর্ট শো;
২০০৮: ক্লেরিও পার্টনার্স স্পনসর 'সাইলেন্ট নিলাম আর্ট শো' শিকাগো, আইএল; নিউ ইয়র্কের আর্ট স্টুডেন্টস লিগের ফিলিস হারিসম্যান ম্যাসন গ্যালারী, হলিডে আর্ট শো; জুরিড আর্ট প্রদর্শনী এলজি সেন্টার ১৩ সেন্ট নিউ ইয়র্ক; গ্রুপ আর্ট প্রদর্শনী প্রতিপক্ষ শিল্প আন্দোলন প্রদর্শনী, নিউ ইয়র্ক; জুরিড ৯-১১ গ্রুপ আর্ট প্রদর্শনী, ইস্ট ভিলেজ, নিউ ইয়র্ক; বাংলাদেশ দূতাবাস গ্যালারী, ওয়াশিংটনের ডিসি তে গ্রুপ আর্ট প্রদর্শনী;
বক্তৃতা / কর্মশালা / শিল্পী টক / প্যানেল আলোচনা: ২০১১: নিউইয়র্কের কুইন্স মিউজিয়ামে শিল্পী টক; ২০১১: প্যানেল আলোচনা চার্লস বি ওয়াং সেন্টার, স্টনি ব্রুক বিশ্ববিদ্যালয়, নিউ ইয়র্ক; ২০১১: বক্তৃতা এবং কর্মশালা, গ্রেস ইনস্টিটিউট, নিউ ইয়র্ক; ২০১০: বক্তৃতা, চারুকলা অনুষদ, নাগপুর বিশ্ববিদ্যালয়, ভারত; ২০০৯-২০১০: প্রশিক্ষক রনি ল্যান্ডফিল্ড শ্রেণীর সহকারী, নিউ ইয়র্কের আর্ট স্টুডেন্টস লিগ;
দুর্গ লোকসভা কেন্দ্র
দুর্গ লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৯ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৮৫৮,৯২২ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ বেমেতারা ও দুর্গ জেলায় অবস্থিত বিধানসভা কেন্দ্রগুলি নিয়ে গঠিত৷
ইতিহাস
দুর্গ লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি ছত্তিশগড় রাজ্যের ৯০ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (অহিওয়ারা, নয়াগড়) তফসিলী জাতিদের জন্য সংরক্ষিত।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্র৷ এটি দুর্গ জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৩ নং বিধানসভা কেন্দ্র৷ এটি দুর্গ জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৪ নং বিধানসভা কেন্দ্র৷ এটি দুর্গ জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৫ নং বিধানসভা কেন্দ্র। এটি দুর্গ জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্র। এটি দুর্গ জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি দুর্গ জেলায় অবস্থিত৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৮ নং বিধানসভা কেন্দ্র। এটি একটি অসংরক্ষিত আসন। এটি বেমেতারা জেলায় অবস্থিত৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্র। এটি একটি অসংরক্ষিত আসন। এটি বেমেতারা জেলায় অবস্থিত৷ এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি বেমেতারা জেলায় অবস্থিত৷
গোপালপুর দারুল উলুম কামিল মাদ্রাসা
গোপালপুর দারুল উলুম কামিল মাদরাসা বাংলাদেশের টাঙ্গাইল জেলার গোপালপুর উপজেলার একটি উল্লেখযোগ্য আলিয়া মাদ্রাসা। এটি ১৯৬৪ সালে স্থানীয় শিক্ষানুরাগী ব্যক্তিদের প্রচেষ্টায় প্রতিষ্ঠিত হয়। মাদ্রাসাটি ঢাকা বিভাগের মধ্যে ভালো ফলাফল করে থাকে। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ড কর্তৃক পরিচালিত হয়, আর ফাজিল ও কামিল স্তর ইসলামি আরবি বিশ্ববিদ্যালয় কর্তৃক পরিচালিত হয়। এই মাদ্রাসাটি প্রতিবছর দাখিল থেকে কামিল পর্যন্ত সব পরীক্ষার কেন্দ্র হিসেবে ব্যবহৃত হয়। মাদ্রাসার বর্তমান ভারপ্রাপ্ত অধ্যক্ষের নাম মাওলানা সরাফত উল্লাহ।
ইতিহাস
১৯৬৪ সালে টাঙ্গাইল জেলার গোপালপুর উপজেলায় ইসলামি আধুনিক শিক্ষার প্রসার ঘটানোর প্রয়োজন অনুভব করেন স্থানীয় ব্যক্তিবর্গ। সেই প্রেক্ষিতেই এই মাদ্রাসাটি স্থাপন করা হয়। মাদ্রাসা প্রতিষ্ঠার পর থেকেই এটি অত্র অঞ্চলে ইসলামি শিক্ষার প্রসার ঘটাতে সক্ষম হয়েছে। মাদ্রাসাটি প্রতিষ্ঠার পরে পাকিস্তান সরকার কর্তৃক অনুমোদন লাভ করে। এরপরে শিক্ষার্থী সংখ্যা বৃদ্ধির সাথে সাথে দাখিল ও আলিম শ্রেণী চালু করা হয়। এরপর ২০০৬ সালে ইসলামী বিশ্ববিদ্যালয় আইনের ২০০৬ সালের সংশোধনীতে ফাজিল ও কামিল মাদ্রাসাগুলোকে অধিভুক্তের সিদ্ধান্ত নেওয়া হয়, এরপরে মাদ্রাসাটি ইসলামী বিশ্ববিদ্যালয় কুষ্টিয়ার অধিভুক্তি লাভ করে। এরপরে ২০১৬ সালে ইসলামি আরবি বিশ্ববিদ্যালয় প্রতিষ্ঠা লাভ করলে, এটি সেই বিশ্ববিদ্যালয়ে স্থানান্তর করা হয়।
শিক্ষা কার্যক্রম
হয়বতনগর এ.ইউ কামিল মাদরাসাটিতে কামিল স্নাতকোত্তর পর্যায়ে তিনটি বিভাগ চালু রয়েছে। মাদ্রাসাটিতে দাখিল থেকে শুরু করে সর্বোচ্চ পর্যায় কামিল শ্রেণী পর্যন্ত পাঠদান করা হয়।
১। কামিল হাদিস
২। কামিল ফিকহ
৩। কামিল তাফসির
এছাড়াও ফাযিল স্নাতক পর্যায়ে পাস কোর্স ছাড়াও ফাযিল স্নাতক সম্মান পর্যায়ে আল-কোরআন এন্ড ইসলামিক স্টাডিজ বিষয়ে অনার্স কোর্স চালূ আছে।
মাদ্রাসার ফলাফল
মাদ্রাসার ফলাফল সর্বদাই ভালো হয়ে থাকে। পাশের হার প্রায়ই ৯৯% বা ১০০% হয়ে থাকে।
আব কামারি জেলা
আব কামারি আফগানিস্তান এর বদগিস প্রদেশ এর পশ্চিমে অবস্থিত জেলা। উচ্চারনের ভিন্নতায় এর নাম আব-ই-কামারি অথবা আব-এ-কামারি বলা হয়ে থাকে। আনুমানিক ৪০,০০০ হাজার অধিবাসির এই শহরের জীবিকা ও জীবনযাত্রা খুবই কঠিন, বিদ্রোহীসেনাদের ও রাজনৈতিক অস্থিরতার জন্যে আন্তর্জাতিকভাবে অনেক দেশ স্থানটি ভ্রমনবান্ধব নয় হিসাবে চিহিৃত এবং নিজ নাগরিকদের আব ই কামারি এড়িয়ে চলার নির্দেশ জারী রেখেছে।
অবস্থান ও আয়তন
আব ই কামারি আফগানিস্তানের রাজধানী কাবুল থেকে ৫৬২ কিলোমিটার (৩৪৯ মাইল) এ অবস্থিত। জেলাটির আয়তন ১,৮১৭ বর্গকিলোমিটার (৭০২ বর্গমাইল)
যোগাযোগ ব্যবস্থা
৪০,০০০ (চল্লিশ হাজার) অধিবাসির এই আব ই কামারি এর যোগাযোগ ব্যবস্থা এখনও সেভাবে গড়ে উঠতে পারেনি, কালা ই নাউ সবচাইতে নিকটবর্তী উন্নত শহর যার সাথে সংযোগ সড়ক কাঁচা এবং নুড়ি পাথরের। আন্তর্জাতিক সহযোগীতার অংশ হিসাবে স্পেনিস অর্থায়নে আব ই কাামরি এর যোগাযোগ ব্যবস্থার উন্নতির কাজ চলছে যাদের মূলমন্ত্র বদগিস প্রদেশ এর জীবনযাত্রার মান উন্নয়ন। আব কামারি এর নিকটবর্তী এয়ারপোর্ট কালা ই নাউ এয়ারপোর্ট যা শহরতলী থেকে ১২.৩ কিলোমিটার (৮ মাইল) দক্ষিণে অবস্থিত।
গুরত্বপূর্ন স্থান
সাং আতিশ, আব কামারি এর জেলা সদর হিসাবে পরিচিত। আব খুদাই, আলখান, আনজির, দুজদানাক, গনাগুল, খালিফা এবং পাপল আব কামারি এর উল্লেখযোগ্য স্থান। বিশাল পেস্তা বাদামের জঙ্গল/বন আব কামারি এর অন্যতম উল্লেখযোগ্য স্থান।
পেস্তা বন বিবাদ
thumb|পেস্তা বাদাম (শাখায় পরিপক্কতার পথে) পেস্তা বন এর অবস্থান দুই প্রতিবেশী জেলা আব কামারি (বদগিস প্রদেশ) ও কুশকি কুহনা (হেরাত প্রদেশ) এর ঠিক মাঝখানে বিভাজক হিসাবে এবং হেরাত জেলা থেকে ৪৫ কিলোমিটার উত্তরে। পেস্তা বনের জায়গাটা অত্যন্ত মূল্যবান জমি হিসাবে দেখা হতো বিধায় দুই জেলাই এর উপর তাদের আধিপত্যের চেষ্টা করত।
প্রাক-পরিস্থিতি
মূল্যবান জমি দখলের (পেস্তা বন) প্রচেষ্টায় প্রায়শ দুই জেলার মধ্যে উত্তেজনা বিরাজ করত। পরিস্থিতি উত্তপ্ত ওঠে তখনই যখন এহসানবোকা (আব কামারি) এর আক্রমণে দুই জন নিহত ও ৪ জন আহত হয় এবং প্রতি আক্রমণ হিসাবে জেন্দা হাসথম (কুশকি খোনা এর স্থান) এ রাস্তা প্রতিবন্ধকতা সৃষ্টি করে এহসানবোকা এর একজন পথচারীকে হত্যা করে এবং অপর দুই জন আহত হয়। কুশকি খোনা এর পক্ষ থেকে রাস্তা স্থায়ী ভাবে কন্দ করে দেয় যার ফলে আব কামারি এর অধিবাসীদের সামান্য কাজে হেরাত শহরে যাবার ২০ মিনিটের যাত্রাপথ হয়ে গেল সম্পূর্ণ পাহাড় ‍ঘুরে আসবার জন্যে ৭ ঘণ্টার কাছাকাছি। এবং এর মাঝে দুই প্রতিবেশীর যেকোন প্রকার সাক্ষাতে রক্তারক্তিতে রূপ নিত এমনকি নারী ও শিশু বাইরে বের হতে পারত না। সাধারণ বাসিন্দারা চরম পরিস্থিতি মুকাবেলার স্বার্থে শান্তি পরিষধের উচ্চ পর্যায়ের সহায়তা কামনা করে।
সমঝোতার পদক্ষেপ
পরিস্থিতি নিয়ন্ত্রণে আনার জন্যে হাই পিস কাউন্সিলের সদস্য এবং হেরাত এর প্রধান জনাব মওলা গোলাম সরোয়ার সকল গোত্র প্রধান ও প্রবীন ব্যক্তিদের একত্রে বসার নির্দেশ দেন এবং দুই দিনের মধ্যে শান্তি আলোচনার খসড়া প্রস্তুতের আদেশ দেন। উত্তপ্ত পরিস্থিতি ও জীবনের নিরাপত্তাহীনতার মাঝেও শান্তি পরিষদের সদস্যরা বেশ কয়েকবার কুশকি খোনায় আলোচনায় বসেন। প্রচুর পৃথক আলোচনার পর দুই গোত্রের নেতা ও বয়োজোষ্ঠরা একত্রে বসেন জেন্দা হাসথম এর মসজিদে, এক ঘণ্টা আলোচনার পর দুই পক্ষ শান্তি চুক্তির পক্ষে সম্মত হন। হাজী ইব্রাহিম কুশকি খোনা এর পক্ষে রাস্তার সকল প্রতিবন্ধকতা তুলে নেবার নিষ্চয়তা দেন এবং একই সাথে নিশ্চিত করেন আব কামারি এর হেরাত এর পথে যেতে কেউ বাধা দিবে না এবং তাদের ব্যবসায়িক কাজে কোন প্রকার হন্তক্ষেপ করবে না। প্রক্ষান্তরে আব কামারিবাসী শপথ করে জানায় তাদের দ্বারা কুশকি খোনা এর ক্ষতি হবেনা এবং দুই প্রতিবেশী গোত্র নিজেরা নিজেদের ভাই ও বন্ধু হিসাবে রাখবে।
উত্তরন
দুই পক্ষ তাদের ওয়াদা রক্ষা করল। অহিংস পদ্ধতিতে সহিংসতা রোধের ফলে মূল্যবান পেস্তা বন রক্ষা পেল এবং তারা দুই গোত্রই বন থেকে তাদের জীবিকা নির্বাহ করতে থাকে। এই আলোচনা ও সমঝোতার ভিত্তিতে সহিংসতা রোধ আলাদা এক দৃষ্টান্ত হয়ে থাকে এবং স্থানীয় বিভিন্ন মসজিদে শুক্রবার এই সমঝোতার দৃষ্টান্ত তুলে ধরে প্রশংসা করা হয় এবং সমগ্র আফগানিস্তানে এভাবে শান্তি প্রতিষ্ঠার প্রতাশা করা হয়।
সান্দারা পার্ক
সান্দারা পার্ক ( ইংরেজি উচ্চারণ:  ; জন্ম ১২ নভেম্বর ১৯৮৪), তার মঞ্চ নাম দারা (কোরিয়ান: 다라 ইংরেজি উচ্চারণ:  ) দ্বারাও পরিচিত, একজন দক্ষিণ কোরীয় সঙ্গীতশিল্পী, অভিনেত্রী এবং টেলিভিশন উপস্থাপক। তিনি ২০০৪ সালে প্রতিভা অনুষ্ঠান স্টার সার্কেল কোয়েস্টে প্রতিযোগী হিসাবে ফিলিপাইনে খ্যাতি অর্জন করেছিলেন, যার পরে ২০০৭ সালে দক্ষিণ কোরিয়ায় ফিরে আসার আগে তিনি একটি সফল অভিনয় এবং গানের ক্যারিয়ার শুরু করেছিলেন।  তিনি ২০০৯ সালে কে-পপ দল ২এনই১ -এর সদস্য হিসাবে দক্ষিণ কোরিয়ায় আত্মপ্রকাশ করেন, দলটি ২০১৬ সালে বিলুপ্তির আগে সর্বকালের সেরা-বিক্রীত মেয়েদের দলগুলির একটিতে পরিণত হয়েছিল।
পার্ক ফিলিপাইনের অন্যতম জনপ্রিয় দক্ষিণ কোরীয় ইন্টানেট ব্যক্তিত্ব, যেখানে তিনি ভক্তদের কাছে পামবানসাং ক্রুং-ক্রুং (জাতীয় উন্মাদ ব্যক্তিত্ব) নামে পরিচিত। তাকে কোরীয় ওয়েভের একজন প্রভাবশালী ব্যক্তিত্ব হিসেবে বিবেচনা করা হয়, এবং দক্ষিণ কোরিয়ার গায়ক বোআ-এর উল্লেখ করে তাকে "ফিলিপাইনের বোআ" বলা হয়, যিনি বিদেশেও দারুণ সাফল্য অর্জন করেছিলেন।
২০০৪ সালে, পার্ক তার প্রথম ইপি, সান্দারা প্রকাশ করে, যা ১০০,০০০ এরও বেশি অনুলিপি বিক্রি করেছিল, এটি দক্ষিণ কোরীয় শিল্পীর একমাত্র অ্যালবাম যা ফিলিপাইন অ্যাসোসিয়েশন অফ দ্য রেকর্ড ইন্ডাস্ট্রি (পিএআরআই) দ্বারা প্ল্যাটিনাম প্রত্যয়িত হয়েছিল। তিনি ২০০৪ থেকে ২০০৭ সালের মধ্যে বেশ কয়েকটি ফিলিপিনো চলচ্চিত্রে অভিনয় করেছিলেন, যার মধ্যে বিকজ অব ইউ, যার জন্য তিনি ২১তম পিএমপিসি স্টার পুরস্কারের শ্রেষ্ঠ নতুন অভিনেত্রীর পুরস্কার জিতেছিলেন। ২০০৯ সালে, পার্ক ২এনই১ এর সদস্য হিসাবে "ফায়ার" একক দিয়ে আত্মপ্রকাশ করে, যা অবিলম্বে দলটিকে খ্যাতির দিকে নিয়ে যায়। এছাড়াও তিনি ২০০৯ সালে তার প্রথম কোরীয় একক "কিস" প্রকাশ করেন, যেখানে সহকর্মী ২এনই১ সদস্য সিএল -কে সমন্বিত করেন। ২০১৫ সালে শুরু হওয়া এই দলের বিরতিতে পার্ক টেলিভিশন ক্যারিয়ারে মনোনিবেশ করেন, দক্ষিণ কোরিয়ার বৈচিত্র্যপূর্ণ অনুষ্ঠান টু ইউ প্রজেক্ট সুগার ম্যান সহ-আয়োজক, এবং ফিলিপাইনের প্রতিভা অনুষ্ঠান পিনয় বয়ব্যান্ড সুপারস্টারে বিচারক হিসাবে উপস্থিত হন। তিনি ডক্টর ইয়ান (২০১৬) সহ বেশ কয়েকটি ওয়েব ধারাবাহিকেও অভিনয় করেছেন, যার জন্য তিনি একটি কোরীয় ওয়েব উৎসবে সেরা অভিনেত্রী হন।
জীবনের প্রথমার্ধ
সান্দারা পার্কের জন্ম ১২ নভেম্বর ১৯৮৪, দক্ষিণ কোরিয়ার বুসানে। তার অস্বাভাবিক তিন-অক্ষরের প্রদত্ত নামের অর্থ "বুদ্ধিমান এবং চতুর" এবং এটি ৭ম শতাব্দীর জেনারেল জিম ইউ-সিনের শৈশবের ডাকনামের উপর ভিত্তি করে। তার এক ভাই থান্ডার, যিনি কে-পপ বয় গ্রুপ এমবিএলএকিউ -এর প্রাক্তন সদস্য এবং একবোন দুরামি রয়েছে।
পার্কের পরিবার ১৯৯৩ সালে দক্ষিণ কোরিয়ার দেগু শহরে চলে আসে। ১৯৯৪ এই পরিবার ফিলিপাইনে চলে যায়। পার্কের মতে, তিনি প্রথমে ফিলিপাইনে একাকী ছিলেন কারণ তিনি ফিলিপিনো, ভাষায় পারদর্শী ছিলেন না এবং ভাষার উচ্চারণও কঠিন মনে হতো তার কাছে। তিনি পরে বলেছিলেন যে তিনি ১৯৯২ সালে কে-পপ বয় ব্যান্ড সিও তাইজি ও বয়েজ শোনার পর থেকে তিনি স্বপ্ন দেখেছিলেন একদিন একজন সেলিব্রিটি হবেন, সে আশায় তিনি তার উচ্চারণ সংশোধন করার জন্য কঠোর পরিশ্রম করেছিলেন।
ব্যক্তিগত জীবন
২০২১ সালে, সাউথ চায়না মর্নিং পোস্ট তার ব্যক্তিগত সম্পত্তির মোট মূল্য প্রায় ৩০ মিলিয়ন মার্কিন ডলার অনুমান করেছে।
পাঁচ পীর
পাঁচ পীর বল‌তে পাঁচ জন ধর্মীয় ব‌্যা‌ক্তি‌কে বোঝা‌নো হয়। কা‌রো কা‌রো ধারণা যে, তারা পারস‌্য থে‌কে এ‌সে‌ছিলে, তবে এই পাঁচ পীরের পরিচয় নিশ্চিতভাবে কেউ বলতে পারে না। বি‌ভিন্ন স্থা‌নে পাঁচ পী‌রের বি‌ভিন্ন তা‌লিকা পাওয়া বি‌ভিন্ন তা‌লিকা পাওয়া গে‌ছে কিন্তু এ তা‌লিকাগু‌লো‌তে মূলত স্থানীয় পীর‌দের নাম র‌য়ে‌ছে। ত‌বে ‘গাজী মিয়া’র নাম‌টি সকল তা‌লি‌তেই র‌য়ে‌ছে, য‌দিও এই গাজী মিয়া কে তাও জানা সম্ভব হয়‌ নি। যে‌হেত‌ু ধর্মযুদ্ধে মৃত্যু বরণকারীদের শহীদ এবং বিজয়ীদের গাজী বলা হয় এবং গাজী উপাধী সাহসিকতা ও বীরত্বের প্রতীক ছিল, তাই গ্রামের দরিদ্র জনগণ ক্ষমতার প্রতীক হি‌সে‌বে পাঁচ পীরের বন্দনা করত এবং তাঁদের নিরাপদ আশ্রয় প্রার্থনা করত।